Diari Oficial de la Generalitat Valenciana


Sumari del DOGV 4122, del 07-11-2001 (2001/10735)

ORDRE de 29 de juny de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10863


Data del document
:   29-06-2001

Organisme emissor
:   Conselleria de Cultura i Educació

Tipus de document
:   Ordre

Correcció d'errades

Anàlisi jurídica

 Descriptors 

:   * Gandia
    * Jacarilla
    * Utiel
    * València
    * Xàtiva
    * ensenyament privat

ORDRE de 29 de juny de 2001, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2001/M10224]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.1991) pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril, sobre ordenació de la formació professional (BOE de 8 de maig), i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
Els centres que no hi hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Tercer
  
Les presents autoritzacions tindran vigència des de l'inici del curs escolar 2001/02.
  
Disposició addicional
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 29 de juny de 2001
  
El conseller de Cultura i Educació,
  
MANUEL TARANCÓN FANDOS
  
ANNEX
  
Centre: San José de Calasanz
  
Titular: Padres Escolapios
  
Domicili: c/ Micer Mascó, 5
  
Localitat: València
  
Província: València
  
Codi: 00587879
  
Ensenyaments i capacitat màxima que s'autoritzen:
  
- Educació Especial (suport a la integració) amb 1 unitat i 15 llocs escolars
  
Composició resultant de la resta del centre:
  
- 3 unitats d'Educació Infantil, 2n cicle, amb 75 llocs escolars.
  
- 18 unitats d'Educació Primària amb 450 llocs escolars.
  
- 12 unitats d'Educació Secundària Obligatòria, amb 477 llocs escolars.
  
- 12 unitats de Batxillerat amb 414 llocs escolars, en les modalitats de Ciències de la Natura i Salut; Humanitats i Ciències Socials; Tecnologia i Artístic.
  
Centre: Santa Ana
  
Titular: Hermanas de la Caridad de Santa Ana
  
Domicili: c/ Camino, 5
  
Localitat: Utiel
  
Província: València
  
Codi: 30942886
  
Ensenyaments i capacitat màxima que s'autoritzen:
  
- Educació Secundària Obligatòria, amb 4 unitats i 120 llocs escolars
  
- Cicle Formatiu de Tècnic en Gestió Administrativa, un grup amb 30 llocs escolars
  
Composició resultant de la resta del centre:
  
- 4 unitats d'Educació Infantil, 2n cicle, amb 91 llocs escolars.
  
- 6 unitats d'Educació Primària amb 150 llocs escolars.
  
Centre: Los Naranjos
  
Titular: Els Tarongers, Coop. V.
  
Domicili: carretera de Barx, s/n
  
Localitat: Gandia
  
Província: València
  
Codi: 26525238
  
Ensenyaments i capacitat màxima que s'autoritzen:
  
- Cicle Formatiu de Tècnic Superior en Administració de Sistemes Informàtics, dos grups amb 60 llocs escolars. en torn de vesprada
  
Composició resultant de la resta del centre:
  
- 3 unitats d'Educació Infantil, 2n cicle, amb 75 llocs escolars.
  
- 6 unitats d'Educació Primària, amb 150 llocs escolars.
  
- 6 unitats d'Educació Secundària Obligatòria, amb 180 llocs escolars
  
- 6 unitats de Batxillerat amb 210 llocs escolars, en les modalitats de Ciències de la Natura i Salut; Humanitats i Ciències Socials; Tecnologia.
  
Centre: Betania
  
Titular: Xàtiva Guarderías y Enseñanza, Coop. V. L.
  
Domicili: c/ Argenteria, 73
  
Localitat: Xàtiva
  
Província: València
  
Codi: 58704875
  
Ensenyaments i capacitat màxima que s'autoritzen:
  
- Educació Infantil, 1r cicle, amb 5 unitats i 85 llocs escolars.
  
\* 2 unitat de xiquets de 1/2 anys, amb 26 llocs escolars
  
\* 3 unitat de xiquets de 2/3 anys, amb 59 llocs escolars
  
Composició resultant de la resta del centre:
  
- 3 unitats d'Educació Infantil, 2n cicle, amb 69 llocs escolars
  
Centre: Escuela Familiar Agraria El Campico
  
Titular: Federación de EFA de la Comunidad Valenciana
  
Domicili: c/ El Campico, s/n
  
Localitat: Jacarilla
  
Província: Alacant
  
Codi: 78528844
  
Ensenyaments i capacitat màxima que s'autoritzen:
  
- Educació Secundària Obligatòria, amb 4 unitats i 116 llocs escolars
  
- Cicles Formatius
  
\* Tècnic en Comerç, amb 1 unitat i 20 llocs escolars.
  
\* Tècnic en Explotacions Agràries Intensives, amb 2 unitats i 40 llocs escolars a impartir en doble torn (un curs per a 20 llocs escolars de matí i un altre per la vesprada)
  
\* Tècnic Superior en Recursos Naturals i Paisatgístics, amb 2 unitats i 40 llocs escolars a impartir en doble torn (un curs per a 20 llocs escolars de matí i un altre per la vesprada)
  
\* Tècnic Superior en Gestió Comercial i Màrqueting, amb 1 unitat i 20 llocs escolars.
  
Composició resultant de la resta del centre:
  
- 2 unitats de Tècnic en Jardineria, amb 40 llocs escolars a impartir en doble torn (un curs per a 20 llocs escolars de matí i un altre per la vesprada)